Raymond Chow

Raymond Chow Man-wai (1927–2018) var en kinesisk filmprodusent som i 1970 var med på å grunnlegge filmselskapet Golden Harvest. Han produserte mange av de karatefilmene som kom fra Hongkong på 1970-tallet og var med på å frembringe storheter som Bruce Lee og Jackie Chan.

Chow tok en bachelorgrad i journalistikk ved St. John's University i Shanghai i 1949. I 1951 begynte han å arbeide for Voice of Americas avdeling i Hongkong. Deretter arbeidet han for filmselskapet Shaw Brothers og var der inntil han startet Golden Harvest. I ung alder studerte han kampsport under Lam Sai-wing.

Han pensjonerte seg i 2007.

Referanser

Eksterne lenker 

Personer fra Hongkong
Kinesiske filmprodusenter